Technical Picks – บล.ฟินันเซีย ไซรัส
Technical Picks - บล.ฟินันเซีย ไซรัส ประจำวันที่ 2 มิ.ย.60
2 มิ.ย. 2560

JAS ซื้อเก็งกำไร
ราคาปิด 8.45 แนวรับ 8.30-8.15 , 8 แนวต้าน 8.70-8.80 , 9
หลังจากที่ปรับฐานลงมาในรอบก่อน ระยะหลังเริ่มสามารถแกว่งทรงตัวได้ก่อนที่วานนี้ราคาเริ่มขยับบวกได้แรงพอควรด้วยมูลค่าการซื้อขายที่หนาแน่นขึ้น ขณะที่ Indicator ต่างๆก็ส่งสัญญาณสนับสนุนในเชิงบวก น่าจะมีโอกาสลุ้นดีดตัวขึ้นทดสอบแนวต้านต่างๆและเป็นจังหวะเก็งกำไร
 
BCH ซื้อเก็งกำไร
ราคาปิด 12.50 แนวรับ 12-11.80 แนวต้าน 13 , 13.50
ราคาหุ้นปรับฐานลงมาทดสอบแนวรับบริเวณ 12 บาทบวกลบก่อนที่จะเริ่มทรงตัวและไต่ระดับขึ้นมาได้ ล่าสุดวานนี้มีแรงขายออกมาช่วงต้นชั่วโมงก่อนที่จะรีบาวด์กลับขึ้นมาปิดที่ระดับสูงสุดของวัน ซึ่งถือว่าเป็นสัญญาณที่ดี ขณะที่ Indicator ต่างๆก็ยังสนับสนุน น่าจะมีโอกาสปรับตัวขึ้นไปทดสอบเส้นต้นทุนค่าเฉลี่ยต่างๆ จึงแนะนำเป็นหุ้นเก็งกำไร
 
For SBL
DTAC ซื้อคืนปิด short
ราคาปิด 46.25 แนวรับ 45.50 , 45-44.75 แนวต้าน 47-48
หลังจากแนะนำให้ยืม Short ไปวานนี้ ราคาหุ้นเริ่มปรับย่อตัวลงมาเข้าใกล้แนวรับเป้าหมายบริเวณ 45.50 บาทก่อนที่จะรีบาวด์ขึ้นได้บ้างในช่วงท้ายตลาด อย่างไรก็ตาม Indicator ต่างๆยังถือว่าส่งสัญญาณในเชิงลบ น่าจะยังมีโอกาสอ่อนตัวลงได้ต่อและเป็นจังหวะในการทยอยซื้อคืนปิด Short รับรู้กำไร